Huis Kerk Opleiding – Tru Home Church
Maar ek vermaan julle, broeders, in die Naam van onse Here Jesus Christus, om almal eenstemmig te wees, en dat daar geen skeuringe onder julle moet wees nie, maar dat julleverenig moet wees in dieselfde gesindheid en in dieselfde mening.
En dié lede van die liggaam wat vir ons minder eerbaar lyk, beklee ons met oorvloediger eer, en so het ons onsierlike lede oorvloediger sierlikheid, terwyl ons sierliker lede dit nie nodig het nie; maar God het die liggaam saamgestel en aan die misdeelde lid oorvloediger eer gegee,sodat daar geen verdeeldheid in die liggaam mag wees nie, maar dat die lede gelyke sorg vir mekaar mag dra.
Dit is egter nooit 'n uitgemaakte saak dat die meerderheid die regte besluit neem nie; selfs al wen hulle met 95% van die stemme. Dit is dan die rede hoekom demokrasie nie in die kerk hoort nie. God het 'n volmaakte manier van besluitneming wat almal tevrede stel in sy kerk ingebou; konsensus.
Vanselfsprekend sal konsensus nie in die institusionele kerk werk nie. Hierdie metode van besluitneming werk nie in 'n organisasie nie. Dit is te groot en te lomp en besluitneming word deur institusionele vereistes aan bande gelê.
Dan is daar belangriker besluite en selfs uiters belangrike besluite wat geneem moet word in die gemeente. Jesus het 'n wil en 'n opinie met betrekking tot al daardie besluite. Sy opinie en sy wil is die antwoord! Dit is die regte besluit! Ons as gemeente moet nou net die sin van Jesus vind elke keer as 'n besluit geneem moet word! Dit is so maklik soos dit.
Inteendeel, wanneer Jesus Christus in ons en deur ons leef, dan beheer Hy ons deur middel van sy inwonende lewe. As ons die sin van Jesus lééf, dan word besluitneming baie makliker.
Daar sal 'n gevoel van vervulling wees omdat die gemeente die sin van Jesus gesoek het en gevind het. God sal hulle beslis bekend maak dat hierdie oorwinning Hom behaag het. Nie net oor die regte besluit geneem is nie maar ook oor hoe die besluit geneem is.
Eenheid, gemeenskap, liefde, aanvaarding en deelname is in die Christelike gemeenskap selfs belangriker as die besluite wat geneem moet word. Vir God is dit eintlik belangriker in watse gesindheid die besluitneming proses uitgevoer is as die besluit self!
maar soos geskrywe is: Wat die oog nie gesien en die oor nie gehoor en in die hart van 'n mens nie opgekom het nie, wat God berei het vir die wat Hom liefhet. Maar God het dit aan ons deur sy Gees geopenbaar, want die Gees ondersoek alle dinge, ook die dieptes van God. Want wie van die mense weet wat in 'n mens is, behalwe die gees van die mens wat in hom is? So weet ook niemand wat in God is nie, behalwe die Gees van God. Ons het ewenwel nie die gees van die wêreld ontvang nie, maar die Gees wat uit God is, sodat ons kan weet wat God ons uit genade geskenk het. Daarvan spreek ons ook, nie met woorde wat die menslike wysheid leer nie, maar met dié wat die Heilige Gees leer, sodat ons geestelike dinge met geestelike vergelyk. Maar die natuurlike mens neem die dinge van die Gees van God nie aan nie; want dit is vir hom dwaasheid, en hy kan dit nie verstaan nie, omdat dit geestelik beoordeel word. Maar die geestelike mens beoordeel wel alle dinge; self egter word hy deur niemand beoordeel nie. Want wie het die sin van die Here geken, dat hy Hom sou kan onderrig?
Maar ons het die sin van Christus.
Die hele boek van Korintiërs is 'n "pleidooi" van Paulus waarin hy die gemeente van Korinte aanspoor en motiveer om self dissipline in die gemeente te handhaaf en dissiplinêre aksie toe te pas. In die boek gee hy duidelike leiding oor korrekte optrede en korrekte dissiplinêre aksie. Volgens 1 Kor. 6:1-11 mag broers in die gemeente nie mekaar na howe of regbanke toe vat nie. Paulus beskou dit as 'n skande en dat ons liewer maar skade moet ly terwille van die Naam van die Here.
Wanneer iemand teen 'n enkele gemeentelid oortree het pas ons die Bybel gefundeerde metode toe om die geskil op te los. Jesus het vir ons volgens Matt. 18:15-17 voorgeskryf hoe ons ons broeders in die gemeente moet behandel:
Dit klink erg maar Paulus se oordeel in hierdie verband maak sin. As die gemeente hierdie tipe leefstyl toelaat sal dit uiteindelik tot die ondergang van die hele gemeente lei. Volgens vers 8 moet ons as gemeente feesvier met die ongesuurde brode van reinheid en waarheid. In vers 9 tot 12 sê Paulus dat ons nie met hoereerders kan omgaan nie, al staan so 'n persoon bekend as 'n "broeder" van die gemeente. Nie net hoereerders nie, hy noem 'n hele lysie van sondes wat onaanvaarbaar is. Volgens Paulus moet ons as die gemeente, volgens vers 12, die mense watbinne die gemeente is oordeel. Paulus se laaste aanbeveling is baie duidelik (vers 13): "Verwyder tog dié slegte mense onder julle uit"
I Kor. 12 : 1 'En wat die geestelike gawes betref, broeders, wil ek nie hê dat julle onkundig moet wees nie'.
I Kor. 12 : 3 'Daarom maak ek julle bekend dat niemand wat deur die Gees van God spreek, Jesus 'n vervloeking noem nie; (In Grieks 'anema'; want vyande van die Evangelie het in daardie tyd Jesus vervloek en of Hom 'n vervloeking genoem) en niemand kan sê dat Jesus die Here is nie, behalwe deur die Heilige Gees.
I Kor. 12 : 4 Daar is wel verskeidenheid van genadegawes, maar dit is dieselfde Gees;
I Kor. 12 : 5 en daar is verskeidenheid van bedieninge, en tog is dit dieselfde Here;
I Kor. 12 : 6 en daar is verskeidenheid van werkinge, en tog is dit dieselfde God wat alles in almal werk.
I Kor. 12 : 7 Maar aan elkeen word die openbaring van die Gees gegee met die oog op wat nuttig is.
I Kor. 12 : 8 Want aan die een word deur die Gees 'n woord van wysheid gegee, en aan die ander 'n woord van kennis vanweë dieselfde Gees;
I Kor. 12 : 9 aan 'n ander weer geloof deur dieselfde Gees, en aan 'n ander genadegawes van gesondmaking deur dieselfde Gees;
I Kor. 12 : 10 aan 'n ander werkinge van kragte, aan 'n ander profesie, aan 'n ander onderskeiding van die geeste, aan 'n ander allerhande tale, aan 'n ander uitleg van tale.
I Kor. 12 : 11 Maar al hierdie dinge werk een en dieselfde Gees wat aan elkeen afsonderlik uitdeel soos Hy wil.
I Kor. 12 : 12 Want net soos die liggaam een is en baie lede het, en al die lede van die een liggaam, al is hulle baie, een liggaam is, so ook Christus'.
I Kor. 12 : 27 'Maar julle is die liggaam van Christus en lede afsonderlik.
I Kor. 12 : 28 En God het sommige in die gemeente gestel: in die eerste plek apostels, ten tweede profete, ten derde leraars, daarna kragte, daarna genadegawes van gesondmaking, helpers, regeringe, allerhande tale.
I Kor. 12 : 29 Almal is tog nie apostels nie, almal is tog nie profete nie, almal is tog nie leraars nie, almal is tog nie kragte nie?
I Kor. 12 : 30 Het almal genadegawes van gesondmaking, spreek almal in tale, kan almal dit uitlê?
I Kor. 12 : 31 Maar beywer julle met die oog op die beste gawes; en ek wys julle 'n nog uitnemender weg'.
I Kor. 13 : 13 'En nou bly geloof, hoop, liefde–hierdie drie; maar die grootste hiervan is die liefde'.
U het by Ekklesia Bybelkollege aangesluit om meer te leer van die Bybel, en ons waarborg dat die sillabus so opgestel is om u maksimum kennis binne 3 jaar te bring, maar ons waarborg glad nie dat u 'alles' omtrent die Bybel sal weet nie. Daarvoor is selfs 'n leeftyd nie genoeg nie.
Die groot vraag egter is wat u met u kennis gaan doen, met ander woorde wat die kennis en geloof vir u in die praktyk gaan beteken. Vir daardie doel het ons dan nou hierdie vak 'Geloof in Aksie' ekstra ingevoeg. Ons vertrou dat u na die voltooiing van hierdie kursus 'n beter begrip sal hê nie net van die Bybel alleen nie maar ook van u self en u toepassing van daardie kennis.
Indien u studie u nie toegerus het met 'n verandering in lewenskwaliteit, bewuswording van u bediening en algehele aanvaarding van u lewe en roeping nie, dan sou dit nie suksesvol wees nie.
Joh. 8 : 32 'En julle sal die waarheid ken, en die waarheid sal julle vrymaak'.
Om self vrygemaak te wees en vrede in jou eie lewe te hê is egter net die begin. Eers wanneer jou lewe die lewens van ander rondom jou voller en dieper begin verander dan bereik jy die vrugte volle sukses van jou moeite en opoffering en geloof.
Jakobus 2 : 20 'Maar wil jy weet, o nietige mens, dat die geloof sonder die werke dood is'?
Jakobus 2 : 26 'Want soos die liggaam sonder gees dood is, so is ook die geloof sonder die werke dood'.
Ons volstaan hiermee met:
I Petrus 4 : 10 'Namate elkeen 'n genadegawe ontvang het, moet julle mekaar daarmee dien soos goeie bedienaars van die veelvuldige genade van God'.
En om u te help om u 'genadegawe' en bediening te ontdek maak ons gebruik van die verwerkte Houts Vraelys oor Geestelike Bediening.
Om ons te help om u spesifieke bediening te evalueer en vas te stel word u versoek om allereers die aangehegte vraelys te voltooi en terug te handig. Hierdie lys is baie vertroulik en u word versoek om dit biddende en met absolute eerlikheid opregtheid en nederigheid te antwoord met betrekking tot u huidige gevoel, siening en ervaring. (Moet nie dit wat u graag wil wees en word as antwoord merk nie). U antwoorde word net gebruik om vir uself 'n ontleding uit te werk oor bedienings rigtinge waarin u moontlik suksesvol kan wees en vir geen ander doel nie. Die assessor self maak net gebruik van die aantal kruisies in hulle respektiewelike kolomme en gebruik nie die stellinge as sulks van elkeen persoonlik nie. (Let wel: hierdie is nie 'n toets om die kwaliteit van u Geestelike lewe te toets nie).
In die res van die jaar gaan elke van sowat 18 bedieninge ten volle met u behandel word en u sal vind dat na voltooiing van die kursus baie van die antwoorde wat u tans gee sal verander. Daarom word u gevra om dit so getrou moontlik aan u huidige siening te antwoord.
In lesing 2 gaan ons verder om in diepte u meer te leer aangaande die verskillende bedienings naamlik: